แถลงการณ์สหพันธ์นักเรียนนักศึกษาเพื่อสันติภาพชายแดนใต้

**PENGUMUMAN PERSATUAN PELAJAR UNTUK KEDAMAIAN SELATAN**

**KALI KE-2 2558/2015**

Pada pukul 5.10 petang 6 Mei 2015/2558 berlaku peristiwa buruk, iaitu pengganas membunuh dan membakar mangsa. Peristiwa pembunuhan Encik Sanpec Kancanathep berumur 42 tahun dan Puan Nopharat Kancanathep 37 tahun di atas jalan raya dalam Mukim Kampung Tanjung, M.2, T.Bachok, Daerah Bannangsetar, Wilayah Yala. Peristiwa pembunhan ini menakutkan dan menggerunkan masyarakat yang melihatnya.

Persatuan Pelajar Untuk Kedamaian Selatan (SSCT) mengutuk tindakan pengganas atas perbuatan keji yang tidak berperi kemanusiaan dan merupakan kesalahan besar dalam undang-undang negara. Persatuan Pelajar Untuk Kedamaian Selatan juga memohon kerjasama Persatuan Organisasi Awam dan masyarakat untuk sama-sama tunjukkan pendirian dan mengutuk kekejaman pengganas yang tidak berperi kemanusiaan. Sebagaimana firman Allah s.w.t dalam surah Al-Jaatsiyah “Dan Dia menundukkan untukmu apa yang ada di langit dan apa yang ada di bumi semuanya, (sebagai rahmat) dari-Nya. Sesungguhnya pada yang demikian itu benar-benar terdapat tanda-tanda (kekuasaan Allah) bagi kaum yang berfikir” ( 45:13), iaitu Allah menciptakan berbagai-bagai bangsa, berbagai-bagai puak untuk puak Mu supaya saling berkenalan, sesungguhnya Allah maha berkuasa. Wahai orang-orang beriman bertaqwalah kepada Allah sesungguhnya tiada yang berkuasa selain Allah dan tiada bangsa yang berkuasa dari mana-mana bangsa. Dan Allah akan menyayangi orang-orang yang bertaqwa. Dan tiada siapa yang berkuasa dari sesiapa. Bangsa bukan agama, janganlah berperang kerana bangsa kerana agamalah yang akan menunjukkan jalan kesejahteraan dan kedamaian yang kekal abadi.

Persatuan Pelajar Untuk Kedamaian Selatan (SSCT) mengucapkan takziah dan prihatin atas peristiwa buruk kali ini dan kami yakin bahawa kedamaian tidak akan wujud jika orang-orang yang tidak berdosa ini terus dikejam dan dizalimi, seterusnya masyarakat tidak akan selamat dan aman damai.

Persatuan Pelajar Untuk Kedamaian Selatan (SSCT)

6 Mei 2015